เกาหลีใต้หั่นคาดการณ์ GDP ปีนี้เหลือ 2.8% จากเดิม 3.1%
เกาหลีใต้หั่นคาดการณ์ GDP ปีนี้เหลือ 2.8% จากเดิม 3.1%
28 มิ.ย. 2559

รัฐบาลเกาหลีใต้ประกาศลดคาดการณ์การขยายตัวของผลิตภัณฑ์มวลรวมภายในประเทศ (GDP) ปี 2559 ลงเหลือ 2.8% จากเดิมที่คาดการณ์ไว้ที่ 3.1% ซึ่งสอดคล้องกับที่ธนาคารกลางเกาหลีใต้ได้คาดการณ์ไว้ก่อนหน้านี้ว่า GDP ปี 2559 จะขยายตัวราว 2.8%
อย่างไรก็ตาม รัฐบาลได้ประกาศแผนกระตุ้นการคลังมูลค่า 20 ล้านล้านวอน (1.7 หมื่นล้านดอลลาร์สรัฐ) ในช่วงครึ่งปีหลังของปีนี้ รวมถึงแผนงบประมาณเพิ่มเติมมูลค่า 10 ล้านล้านวอน
แผนกระตุ้นการคลังได้รับการอนุมัติในที่ประชุมรัฐมนตรีเศรษฐกิจ โดยมีนางปาร์ค กึน เฮ ประธานาธิบดีเกาหลีใต้เป็นประธานการประชุม โดยการประชุมดังกล่าวมีเป้าหมายเพื่อกระตุ้นสภาพเศรษฐกิจที่ซบเซา ท่ามกลางการปฏิรูปบริษัทและการลงประชามติ Brexit ของอังกฤษ
          